****

**Invitasjon til Rasespesial for Portugisisk Vannhund 2025**

Styret har gleden av å invitere til årets rasespesial for portugisisk vannhund – en dag viet til å feire og fremme rasens kvaliteter, felleskap og engasjement.

**Dato:** Lørdag 23 august 2025, klokken 10

**Sted:** Solplassen & Rakke Camping, Stavern

**Dommer:** Tiina Illukka (Finland)

Rasespesialen er en viktig møteplass for både erfarne utstillere og nye entusiaster. Her får vi muligheten til å vise frem våre hunder i en hyggelig og inkluderende ramme. Det vil bli avholdt både offisiell og uoffisiell utstilling i tillegg til vannarbeidskurs og uoffisiell vannarbeidskonkurranse. Videre vil det på søndagen bli mulighet til å melde seg på ulike aktiviteter/kurs. Styret vil publisere mer informasjon på Facebook og klubbens hjemmeside.   
  
**Program lørdag 23 august:**

* Valpeshow
* Offisiell utstilling med storcert
* Freestyle – uoffisiell utstilling for alle typer klipp
* Våt hund – uoffisiell utstilling der alle hundene er våte (og alle typer klipp)

Når utstillingen er ferdig samles vi i ringen for å feire oss selv og hverandre med en alkoholfri skål.

**Vannarbeid**

Vannkomiteen inviterer til minikurs med informasjon om vannarbeid og øvelser på rasespesialen/aktivitetshelgen 2025. Vi arrangerer også en uoffisiell og uhøytidelig konkurranse for de som ønsker det. Både erfarne og uerfarne, unge og gamle er velkommne.

**Lørdag 23. august:**

Minikurs: Forklaring av øvelsene, hvordan å komme i gang med din hund med trening og veiledning både på land og i vann.

**Søndag 24. august:**

Uoffisiell vannarbeidskonkurranse

**Pris:**

**Medlemmer/ikke-medlemmer Early bird (t.o.m. 1. juli)**

Minikurs 250/300 200/250

Konkurranse 250/300 200/250

Betaling på vipps #11319

Nyttig å ta med:

* Supergode godbiter/favorittleke
* Langline og sele (gjerne flyteline)
* Badetøy (våtdrakt er en stor fordel)
* Stort hundehåndkle
* *(Apportbukker og dykkapporter vil være til salgs.)*

Vi gleder oss til å treffe dere! Vannarbeid er GØY!

Hilsen vannkomiteen

Det tas forbehold om endringer

****